## 02035 Ured za opće poslove Hrvatskoga sabora i Vlade Republike Hrvatske

Ured za opće poslove Hrvatskoga sabora i Vlade Republike Hrvatske (u daljnjem tekstu: Ured) je zajednička stručna služba Hrvatskoga sabora, Vlade Republike Hrvatske, Ureda predsjednika Vlade Republike Hrvatske, ureda i stručnih službi Vlade Republike Hrvatske te Direkcije za korištenje službenih zrakoplova Vlade Republike Hrvatske. Ured također pruža podršku u radu Ureda potpredsjednice Vlade Republike Hrvatske te Ureda predsjednice Republike Hrvatske po prestanku obnašanja dužnosti.

Djelokrug Ureda podijeljen je kroz 6 službi koje pružaju podršku radu ureda o kojima Ured brine u područjima pravnih poslova, upravljanja ljudskim potencijalima i uredskog poslovanja, financijskih i računovodstvenih poslova, poslova nabave i upravljanja voznim parkom, pomoćno tehničkih poslova te informatičkih i telekomunikacijskih poslova.

U narednom trogodišnjem razdoblju fokus poslovanja Ureda bit će usmjeren na pružanje operativne podrške u radu gore navedenih tijela, provedbu konstrukcijske i cjelovite obnove palače Bužan u kojoj je Ured smješten na adresi Opatička 8, nastavak modernizacije telekomunikacijskog i informatičkog sustava, podmirenje fiksnih i ugovornih obveza.

|  |  |  |  |  |  |  |
| --- | --- | --- | --- | --- | --- | --- |
|  | Izvršenje 2022. | Plan 2023. | Plan 2024. | Plan 2025. | Plan 2026. | Indeks 2024/2023 |
| 02035 | 5.330.856 | 10.802.263 | 9.497.204 | 7.934.784 | 7.431.898 | 87,9 |

### 2110 OPĆI POSLOVI ZA POTREBE HRVATSKOG SABORA I VLADE REPUBLIKE HRVATSKE

|  |  |  |  |  |  |  |
| --- | --- | --- | --- | --- | --- | --- |
|  | Izvršenje 2022. | Plan 2023. | Plan 2024. | Plan 2025. | Plan 2026. | Indeks 2024/2023 |
| 2110 | 5.330.856 | 10.802.263 | 9.497.204 | 7.934.784 | 7.431.898 | 87,9 |

Cilj 1. Učinkovito, ekonomično i djelotvorno gospodarenje imovinom i sredstvima proračunskih korisnika za čije se poslovanje Ured brine

Pokazatelji učinka

|  |  |  |  |  |  |  |  |
| --- | --- | --- | --- | --- | --- | --- | --- |
| Pokazatelj učinka | Definicija | Jedinica | Polazna vrijednost | Izvor podataka | Ciljana vrijednost (2024.) | Ciljana vrijednost (2025.) | Ciljana vrijednost (2026.) |
| Osigurana potpora, smjernice i kontrole u ostvarivanju djelatnosti ureda o kojima brine Ured za opće poslove Hrvatskoga sabora i Vlade Republike Hrvatske | Potpore i smjernice su bitni elementi u održavanju dobre komunikacije čime se utječe na uklanjanje nedoumica, grešaka i nepravilnosti te se osigurava zakonito, svrhovito i učinkovito trošenje osiguranih proračunskih sredstava uz prethodne i naknadne kontrole | % | 100 | Ured | 100 | 100 | 100 |

#### A515000 ADMINISTRACIJA I UPRAVLJANJE

Zakonske i druge pravne osnove

Uredba o Uredu za opće poslove Hrvatskoga sabora i Vlade Republike Hrvatske

|  |  |  |  |  |  |  |
| --- | --- | --- | --- | --- | --- | --- |
| Naziv aktivnosti | Izvršenje 2022. | Plan 2023. | Plan 2024. | Plan 2025. | Plan 2026. | Indeks 2024/2023 |
| A515000 | 5.171.015 | 10.496.068 | 9.343.906 | 7.729.061 | 7.226.175 | 89,0 |

Ured u okviru svog djelokruga obavlja odgovarajuće stručne pravne poslove, poslove upravljanja ljudskim potencijalima, poslove uredskog poslovanja, financijsko-računovodstvene poslove i poslove rukovanja imovinom, poslove koordiniranja financijskog planiranja, pripreme, kontrole i izvršenja proračuna te poslove strateškog planiranja, poslove javne nabave te poslove voznog parka, poslove izgradnje, implementacije i tehničkog održavanja telekomunikacijskog sustava, opreme i uređaja i djelomično informatičkih tehnologija, administrativne, opće i tehničke poslove. Navedeni poslovi predstavljaju okosnicu poslovanja Ureda i provode se svake godine.

U okviru aktivnosti A515000 Administracija i upravljanje planirana su sredstva za 2024. godinu na izvoru financiranja 11 Opći prihodi i primici, izvoru financiranja 31 Vlastiti prihodi i izvoru financiranja 581 Mehanizam za oporavak i otpornost. u ukupnom iznosu 9.343.906,00 eura, za 2025. godinu na izvoru financiranja 11 Opći prihodi i primici te izvoru financiranja 31 Vlastiti prihodi u ukupnom iznosu 7.729.061,00 eura te sredstva za 2026. godinu na izvoru financiranja 11 Opći prihodi i primici te izvoru financiranja 31 Vlastiti prihodi u ukupnom iznosu 7.226.175,00 eura.

U nastavku dajemo razradu planiranih sredstava po skupinama rashoda i izvorima financiranja kako slijedi:

Na izvoru financiranja 11 Opći prihodi i primici planirana su sredstva u iznosu 7.220.140,00 eura za 2024. godinu, 7.463.415,00 eura za 2025. godinu i 6.960.529,00 eura za 2026. godinu.

U nastavku dajemo razradu planiranih sredstava po skupinama rashoda kako slijedi:

31 Rashodi za zaposlene

Planirana su sredstva u iznosu 4.960.305,00 eura za 2024. godinu, 4.992,397,00 eura za 2025. godinu te 5.005.457,00 eura za 2025. godinu.

Sredstva su planirana za 239 državnih službenika i namještenika.

32 Materijalni rashodi

Planirana su sredstva u iznosu 1.787.787,00 eura za 2024. godinu, 2.225.262,00 eura za 2025. godinu te 1.812.177,00 eura za 2026. godinu.

Sredstva se odnose na: naknade za prijevoz na posao i s posla državnih službenika i namještenika, stručne seminare, uredske potrepštine i pretplate na stručnu literaturu, režijske, telekomunikacijske i komunalne troškove, nabavu materijala te usluga za održavanje zgrade i opreme, sitni inventar, tiskovine, oglase, najam opreme i kratkoročne licence, sistematske preglede, računalne usluge, usluge čišćenja, usluge izrade iskaznica, reprezentaciju te penale za nezapošljavanje osoba s invaliditetom.

Sredstva se odnose na: prijevoz na službenim putovanjima, gorivo, registracija, osiguranje i održavanje službenih automobila, nabava materijala za održavanje službenih automobila, nabava auto guma, nabava radne odjeće, operativni leasing službenih automobila, nabava materijala za čišćenje i održavanje, podmirenje režijskih i komunalnih usluga za potrebe ureda i službi na lokacijama van matične Ureda, podmirenje troškova fiksne telefonije, najam garažnih mjesta, usluge outsourcinga za čišćenje, usluge tehničke zaštite. Tijekom 2024. i 2025. godine Ured će za potrebe objekta u Mesničkoj 23 izraditi projekt te provesti radove sanacije jake i slabe struje te obnovu uredskih prostorija.

34 Financijski rashodi

Planirana su sredstva u iznosu 214,00 eura za svaku godinu planiranja.

Sredstva su planirana za bankarske usluge, negativne tečajne razlike i zatezne kamate.

37 Naknade građanima i kućanstvima na temelju osiguranja i druge naknade

Planirana su sredstva u iznosu 13.273,00 eura za svaku godinu planiranja.

Sredstva su planirana za dodatna školovanja i prekvalifikacije djelatnika Ureda.

38 Ostali rashodi

Planirana su sredstva u iznosu 7.301,00 eura za svaku godinu planiranja.

Sredstva su planirana za isplatu potencijalnih žalbi na postupke javne nabave te kazni za prometne prekršaje vozača službenih automobila Ureda.

42 Rashodi za nabavu proizvedene dugotrajne imovine

Planirana su sredstva u iznosu 361.008,00 eura za 2024. godinu, 224.968,00 eura za 2025. godinu te 122.107,00 eura za 2026. godinu.

Za 2024. godinu planirana su sredstva za sljedeće namjene: zamjena uredskog namještaja, zamjena komunikacijske opreme, nastavak modernizacije telefonske centrale, obnova opreme za čišćenje, nabava klima uređaja te ostale opreme.

Za 2025. godinu planirana su sredstva za sljedeće namjene: zamjena uredskog namještaja, zamjena komunikacijske opreme, nastavak modernizacije telefonske centrale, obnova opreme za čišćenje, nabava klima uređaja te ostale opreme.

Za 2026. godinu planirana su sredstva za sljedeće namjene: nabava uredskog namještaja nakon završetka radova cjelovite obnove, zamjena komunikacijske opreme, nastavak modernizacije telefonske centrale, obnova opreme za čišćenje, nabava klima uređaja te ostale opreme.

45 Rashodi za dodatna ulaganja na nefinancijskoj imovini

Planirana su sredstva u iznosu 90.252,00 eura za 2024. godinu.

Sredstva su planirana za stručni nadzor te radove cjelovite obnove od posljedica potresa.

Na izvoru financiranja 31 Vlastiti prihodi planirana su sredstva u iznosu 265.646,00 eura za svaku godinu planiranja.

U nastavku dajemo razradu planiranih sredstava po skupinama rashoda kako slijedi:

32 Materijalni rashodi

Planirana su sredstva u iznosu 265.446,00 eura za svaku godinu planiranja.

U okviru izvora financiranja 31 Vlastiti prihodi, Ured u okviru Službe za opće i tehničke poslove odnosno Pododsjeka prehrane za potrebe Hrvatskoga sabora i Pododsjeka prehrane za potrebe Vlade Republike Hrvatske i Vladinih ureda pruža između ostalog i ugostiteljske usluge u internim restoranima i buffet-ima Hrvatskoga sabora i Vlade Republike Hrvatske te u državnim rezidencijama korisnika Ureda. U svrhu podmirenja izdataka za namirnice za potrebe internog ugostiteljstva Ured redovito planira sredstva na poziciji 3222 Materijal i sirovine. Temeljem Zakona o izvršavanju Državnog proračuna Republike Hrvatske Ured prenosi neutrošena sredstva iz prethodne u tekuću godinu, a također sukladno navedenom Zakonu dio sredstava troši na podmirenje izdataka vezanih uz gore navedene pododsjeke prehrane (materijal za čišćenje, sanitarne knjižice, usluge kontrole hrane, popravci ugostiteljskih aparata, nabava sitnog kuhinjskog inventara, radne odjeće i obuće, usluge čišćenja kuhinjskih napa, usavršavanja djelatnika, najam strojeva, oglasi).

34 Financijski rashodi

Planirana su sredstva u iznosu 200,00 eura za svaku godinu planiranja.

Sredstva su planirana za podmirenje zateznih kamata nepravovremenog podmirenja obveza prema dobavljačima prehrambenih proizvoda za internu službu ugostiteljstva.

#### A515017 OBVEZE PO SUDSKIM SPOROVIMA

Zakonske i druge pravne osnove

Uredba o Uredu za opće poslove Hrvatskoga sabora i Vlade Republike Hrvatske

Zakon o državnim službenicima

Zakon o državnom odvjetništvu

|  |  |  |  |  |  |  |
| --- | --- | --- | --- | --- | --- | --- |
| Naziv aktivnosti | Izvršenje 2022. | Plan 2023. | Plan 2024. | Plan 2025. | Plan 2026. | Indeks 2024/2023 |
| A515017 | 00 | 20.573 | 20.573 | 00 | 00 | 100,0 |

U okviru aktivnosti A515017 Obveze po sudskim sporovima planirana su sredstva u iznosu 155.000,00 eura za 2024. godinu.

U nastavku dajemo razradu planiranih sredstava po skupinama rashoda kako slijedi:

32 Materijalni rashodi

Planirana su sredstva u iznosu 1.991,00 eura za 2024. godinu.

34 Financijski rashodi

Planirana su sredstva u iznosu 9.291,00 eura za 2024. godinu.

38 Ostali rashodi

Planirana su sredstva u iznosu 9.291,00 eura za 2024. godinu.

Na gore navedenim skupinama rashoda sredstva su planirana za jedan sudski spor koji protiv Ureda vodi bivša djelatnica Ureda (trošak sudskog postupka, isplata kamata te glavnice).

Pokazatelji rezultata

|  |  |  |  |  |  |  |  |
| --- | --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Izvor podataka | Ciljana vrijednost (2024.) | Ciljana vrijednost (2025.) | Ciljana vrijednost (2026.) |
| Broj podmirenih sudskih sporova | Jedna bivša djelatnica vodi sudski spor protiv Ureda čije se rješavanje očekuje u 2023. godini | broj | 0 | Ured | 1 |  |  |

#### K515008 INFORMATIZACIJA UREDA ZA OPĆE POSLOVE HRVATSKOGA SABORA I VLADE REPUBLIKE HRVATSKE

Zakonske i druge pravne osnove

Uredba o Uredu za opće poslove Hrvatskoga sabora i Vlade Republike Hrvatske

|  |  |  |  |  |  |  |
| --- | --- | --- | --- | --- | --- | --- |
| Naziv aktivnosti | Izvršenje 2022. | Plan 2023. | Plan 2024. | Plan 2025. | Plan 2026. | Indeks 2024/2023 |
| K515008 | 12.680 | 134.981 | 58.400 | 59.727 | 59.727 | 43,3 |

U okviru kapitalnog projekta K515008 Informatizacija Ureda za opće poslove Hrvatskoga sabora i Vlade Republike Hrvatske planirana su sredstva u iznosu 58.400,00 eura za 2024. godinu, 59.727,00 eura za 2025. godinu te 59.727,00 eura za 2026. godinu.

U nastavku dajemo razradu planiranih sredstava po skupinama rashoda kako slijedi:

32 Materijalni rashodi

Planirana su sredstva u iznosu 11.946,00 eura za 2024. godinu.13.273,00 eura za 2025. godinu te 13.1273,00 eura za 2026. godinu. Sredstva se odnose na nabavu licenci (Microsoft, Fortigate te licence za laptope za hibridni rad).

42 Rashodi za nabavu proizvedene dugotrajne imovine

Planirana su sredstva u iznosu 46.454,00 eura za za svaku godinu planiranja.

Sredstva su planirana za nabavu računalne opreme te za ulaganja u postojeće računalne programe.

#### K515016 OBNOVA VOZNOG PARKA

Zakonske i druge pravne osnove

Uredba o Uredu za opće poslove Hrvatskoga sabora i Vlade Republike Hrvatske

Smjernice za upravljanje voznim parkom

|  |  |  |  |  |  |  |
| --- | --- | --- | --- | --- | --- | --- |
| Naziv aktivnosti | Izvršenje 2022. | Plan 2023. | Plan 2024. | Plan 2025. | Plan 2026. | Indeks 2024/2023 |
| K515016 | 147.161 | 150.641 | 74.325 | 145.996 | 145.996 | 49,3 |

U okviru kapitalnog projekta K515016 Obnova voznog parka i skupini rashoda 42 Rashodi za nabavu proizvedene dugotrajne imovine planirana su sredstva u iznosu 74.325,00 eura za 2024. godinu, 145.996,00 eura za 2025. godinu te 145.996,00 eura za 2026. godinu.

Za razdoblje do srpnja 2024. godine sredstva su planirana za otplatu osamnaest (18) osobnih automobila nabavljenih putem financijskog leasinga na pet (5) godina bez održavanja za potrebe prijevoza dužnosnika i službenika Hrvatskoga sabora, dužnosnika i službenika Vlade Republike Hrvatske te ureda Vlade Republike Hrvatske, a sve sukladno Smjernicama za upravljanje voznim parkom iz ožujka 2017. godine.

Prva mjesečna rata za gore navedeni broj osobnih automobila je plaćena za mjesec srpanj 2019. godine u iznosu od 11.028,04 eura. Iznos mjesečne rate jednak je do kraja trajanja financijskog leasinga. Budući financijski leasing traje do sredine 2024. godine, za ostatak 2024. godine i za 2025. godinu planirana su sredstva za obnovu istog broja službenih automobila putem financijskog leasinga.